A Mercedes GP-tõl kapott mûkezet egy fiú
Matthew Jamesnek egy születési rendellenesség miatt hiányzott a kézfeje. Írt a Mercedesnek, amely közbenjárt egy mûvégtagokra szakosodott cégnél, hogy segítsen neki.
Egy 14 éves brit fiú, Matthew James egy rendellenesség következtében úgy született, hogy hiányzott a bal kézfeje. Eddig is viselt protézist, amely azonban csak a legalapvetõbb feladatok ellátására volt képes: az alkarja izomzatának impulzusait közvetítve lényegében úgy mûködött, mint egy egyszerû csipesz. Mivel nem engedhette meg magának, hogy megvásárolja a Touch Bionics által készített, 25 ezer angol fontba kerülõ i-LIMB Pulse fantázianevû, bonyolultabb mûkezet, levelet írt a Mercedesnek, melynek csapatfõnöke, Ross Brawn ugyanabba a középiskolába, a Reading Schoolba járt, mint õ.

Brawnra olyan mély hatást gyakorolt a levél, hogy a Mercedes néhány telefonbeszélgetést követõen meghívta Jamest a fõhadiszállására, s egyben felvette a kapcsolatot a Touch Bionicsszel is. "Miután behatóan tanulmányoztuk az i-LIMB Pulse-t, ráébredtünk, hogy a Forma-1-ben és ebben a csúcstechnológiájú mûkézben mûszakilag milyen sok a közös, s hogy talán fel tudunk ajánlani valamilyen együttmûködést a Touch Bionicsnek, amely hozzájárulhat felbecsülhetetlen értékû kutatásaihoz" - mondta Brawn. "Amikor személyesen találkoztunk Matthew-val, és elmondta nekünk, hogy az új kéz hogyan járulhatna hozzá életminõségének javításához, örömmel segítettünk neki."

A Mercedes végül felajánlotta a Touch Bionicsnek, hogy használhatja a csapat technikai infrastruktúráját. Cserébe a cég ingyen adta a mûkezet Jamesnek, bár a protézis felhelyezéséhez szükséges orvosi beavatkozás tízezer fontos költségét egy családi alapítvány felállításával igyekeztek elõteremteni. A fiú ezen a héten már meg is kapta új kézfejét. "Ennek mind az öt ujjában külön motor van, ezért mindegyik mozgatható egymástól függetlenül is" - magyarázta. "Bár ez is csak nyílni-zárni tud, többféle beállítása van, ezért például úgy is képes mûködni, hogy az összes helyett csak két ujjat mozgat." James hozzátette, hogy "még egy Mercedes-emblémát" is kap a csuklójára.

A Forma-1 és az orvostudomány között egyébként nem ritka az együttmûködés: a Renault CFD-laborjában például már mesterséges szívbillentyût is terveztek, modellezve a vér áramlását az eszköz körül.
Mercedes GP Forma-1-es bulvárhír Ross Brawn Forma-1-es hír